L'alumnat d'infantil del col·legi Villar Palasí lliura a l'alcalde de Sagunt una instància sobre la neteja del municipi
26 de març 2018

![Imagen 1](/media/3ifafkfs/57_c_recepcion_villar_02.jpg)![Imagen 2](/media/543nlvgr/57_c_recepcion_villar_01.jpg)

![](/media/jfbboptx/57_c_recepcion_villar_05.jpg)  
  

L'alcalde de Sagunt, Quico Fernández, ha rebut hui en el consistori 120 alumnes d'infantil del col·legi Villar Palasí per tal de presentar-li el projecte Salvem la terra, un treball en el qual han estudiat la situació en què han vist com es troba el municipi. L'alumnat del centre, junt a diverses professores, han lliurat a l'alcalde, així com al regidor de Medi Ambient, Enric Ariño, i al delegat d'Educació, José Manuel Tarazona, un dossier on expliquen la situació què han vist en que es troba el municipi, així com les propostes de millora que aporten.

  

En el projecte, l'alumnat ha adjuntat fotografies i fitxes en les quals expliquen tot el que han vist que cal millorar sobre la neteja de la ciutat. A més, han presentat una instància en la qual exposen les mesures que creuen que ha de dur a terme l'ajuntament per a esmenar açò, com per exemple posar més papereres en l'avinguda Sants Patrons i en el Camí Reial, que el servici de neteja netege millor, que hi haja un responsable que vigile a qui embrute o que multen els amos que no arrepleguen els excrements de les seues mascotes del sòl.

  

Per altra banda, també han destacat des del col·legi el treball que realitza la SAG, ja que van poder assistir a una jornada en la plaça Cronista Chabret on van veure com es realitza la neteja per part dels treballadors de l'empresa municipal en esta plaça.

​ 

 ![](/media/esrgmjlh/57_c_recepcion_villar_03.jpg)  
![](/media/nj2dnz0a/57_c_recepcion_villar_04.jpg)  

​

*   [](http://www.facebook.com/sharer.php?u=https://aytosagunto.es/va/actualitat/l-alumnat-d-infantil-del-col-legi-villar-palasí-lliura-a-l-alcalde-de-sagunt-una-instància-sobre-la-neteja-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-d-infantil-del-col-legi-villar-palasí-lliura-a-l-alcalde-de-sagunt-una-instància-sobre-la-neteja-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-d-infantil-del-col-legi-villar-palasí-lliura-a-l-alcalde-de-sagunt-una-instància-sobre-la-neteja-del-municipi/ "Linked In")
*   [](mailto:?body=https://aytosagunto.es/va/actualitat/l-alumnat-d-infantil-del-col-legi-villar-palasí-lliura-a-l-alcalde-de-sagunt-una-instància-sobre-la-neteja-del-municipi/)